Template:2010/LilarojaLetterB/hsb

Dolar, lubosćinski list a łamana wutroba.

Jako dobrowólnica pola załožby Wikimedia Foundation w San Franciscu, čitam wjele e-mejlow, kotrež ludźo pisaja a listy, kotrež sćelu, hdyž swoju kóždolětnu kampanju za podpěru startujemy.

Hnydom zrozumiće, zo ludźo nic jenož swoje pjenjezy dawaja, ale tež swoju lubosć sćelu. Dźěćo, kotrež wjesele jedyn dolar ze swojich mało tydźenskich kapsnych pjenjez dari. Druhi šek z jednorej lěpjatej cedlku, kotraž praji JA LUBUJU WIKIPEDIJUUUUU!!! Druhdy je zlě, powěsće čitać.

Njezabudu ženje, hdyž słyšach wo nanje a maćeri, kotrejuž syn bě po rědkej chorosći wumrěł. Wopokazaštaj swoju dźakliwosć, zo Wikipedija ma nastawk, zo by druhich wo eksistency chorosće informowała, kotraž je jeju synej žiwjenje rubiła.

Wikipedija woznamjenja za nas, kotřiž ju wužiwaja, najrozdźělniše wěcy. Kotryžkuli zwisk maće, wy sće dźěl magiskeho zhromadźenstwa. Přez 400 milionow ludźi wužiwa Wikipediju a jeje sotrowske sydła kóždy měsac -- nimale třećinu přez Internet zwjazaneho swěta.

To je čas lěta, hdyž ludźo z cyłeho zhromadźenstwa Wikipedije hromadźe přińdu, zo bychu pomhali naše zhromadne předewzaće z darom $20, €30, ¥4.000 podpěrać, abo kelkožkuli woni móžeja darić, zo bychu Wikipediju swobodnu dźerželi.

Na samsne wašnje, kaž Wikipediju słowo po słowje wutworjemy, móžemy ju dar po darje strowu a rosćacu dźeržeć.

Nadźijam so, zo wužiwaće tutón wokomik, zo byšće Wikipediji trochu lubosće pósłał.

Dźakuju so,

Lilaroja Oliva, Španiska